Hvor meget sveder man om natten?
Det er svært at angive en helt præcis mængde af den natlige sved, da det kan variere fra person til person og fra dag til dag. I gennemsnit sveder en person cirka 0,5 liter pr. døgn. Det gør vi for at regulere kroppens temperatur. Om natten sveder du cirka 150-200 ml væske. Nogle mindre, andre mere.
Noget af væsketabet om natten kommer fra dit åndedræt, imens andet udskilles fra din krop. Den væske kan sive ned i madrassen og dit sengetøj, og kan derfor være særdeles forstyrrende for din nattesøvn, da det ikke er rart at ligge ovenpå vådt eller fugtigt sengetøj og lagen. Forestil dig, at du taber et glas vand i din seng. Det svarer omtrent til den mængde væske, du sveder om natten.